**PISNO PREVERJANJE ZNANJA**

NAVODILO ZA DELO:

* Najprej natančno **preberi** besedilo z naslovom Ptice.
* V učni list rešuješ naloge, tako da na ustrezno mesto z računalnikom **vpisuješ** pravilne odgovore.
* Pri pisanju upoštevaj pravopisna in slovnična pravila.
* Ko z reševanjem zaključiš, **shrani** in **kot priponko pošlji** na moj elektronski naslov.
* Če želiš, lahko uporabiš drugo barvo pisave ali drugačno pisavo, ni pa to nujno. Vsak se odloči sam.

**PTICE**

Ptice so med najbolj uspešnimi živalmi na svetu. Osvojile so nebo, kopno in vode. Najdemo jih povsod, tudi na ledenih površinah Antarktike in na najbolj samotnih otokih. Živijo tako na višinah več kot 8000 metrov v Himalaji kot tudi 40 metrov pod gladino morja, na obalah Mrtvega morja.

Med 9000 različnimi vrstami ptic najdemo majhne kolibrije, ki tehtajo le nekaj gramov, pa tudi ogromne orle in hitronoge noje. Kljub vsem razlikam pa vse ptice ležejo jajca. Ptice ne bi mogle nositi svojih razvijajočih se plodov tako kot sesalci, saj bi postale pretežke za letenje. Ptičji mladič je zaščiten v jajcu s trdo lupino. Navadno ga grejeta starša v gnezdu. Čas valjenja, ki je potreben, da mladič v jajcu zraste in se prekljuva iz lupine, je različen in traja od 10 do 12 dni pri majhnih ptičih, kot sta sinica in stržek, pa tja do 84 dni, kolikor potrebuje do izvalitve albatros.

(Ptice, Enciklopedija živali za šolo in dom)

1. O čem predvsem govori besedilo?
2. Ali je besedilo umetnostno ali neumetnostno? Svoj odgovor utemelji v eni povedi.
3. V besedilu je omenjenih več vrst ptic. Poišči
4. najmanjšo ptico:
5. največji ptici:
6. Katera od v besedilu omenjenih ptic ne leti?
7. Število različnih vrst ptic zapiši s črkami/besedami.
8. Med ponujenimi besedami – orel, ptica, albatros – poišči

* nadpomenko:
* podpomenki:

1. Iz povedi – *Navadno ga grejeta starša v gnezdu – izpiši*
2. povedek:
3. predmet:
4. Glagolom spremeni glagolski vid:

osvojim –

nesem –

letim –

preživim -

1. Preberi prvo poved in nato na ustrezno mesto v preglednici vpiši posamezne besede.

|  |  |  |  |  |
| --- | --- | --- | --- | --- |
| Glagol | Predlog | Pridevnik | Samostalnik | Zaimek |
|  |  |  |  |  |
|  |  |  |  |  |
|  |  |  |  |  |

1. Iz besedila izpiši prilastkov odvisnik (samo odvisni stavek).
2. V besedilu poišči priredno zloženo poved, izpiši veznik in poimenuj vrsto priredja/razmerja.
3. V eni povedi razloži frazem: enaki ptiči letajo skupaj.
4. Gospod Janez Koren se ukvarja z raziskovanjem ptic. Povabi ga v šolo, da naj učencem predava o pticah na Dravskem polju. Napiši uradno besedilo. Vse manjkajoče potrebne podatke si izmisli.